La presidenta Cladera coneix de primera ma a Sóller les tasques de recerca de l’excursionista David Cabrera, en el novè dia de l’operatiu d’emergència. - Consell de Mallorca\nnull La presidenta Cladera coneix de primera ma a Sóller les tasques de recerca de l’excursionista David Cabrera, en el novè dia de l’operatiu d’emergència.\nCastro, Cladera i Grande-Marlaska\nA Sóller, amb l'operatiu de recerca de l'excursionista David Cabrera\nLa comitiva a primera línia a s'Illot\nDirecció Insular de Comunicació, Derpartament de Presidència\nLa presidenta del Consell de Mallorca, Catalina Cladera i el ministre de l’Interior Fernando Grande-Marlaska han visitat el pont de comandament de l’operatiu d’emergència que des de fa 9 dies fan recerca terrestre i marítima per cercar l’excursionista David Cabrera. L’operatiu, integrat per Bombers de Mallorca, Guàrdia Civil, Policia Local, Voluntaris de Protecció Civil, Salvament Marítim i membres de l’Armada, a banda de personal civil, va iniciar la recerca el mateix dia en que es va donar compte de la desaparició, el passat 20 de gener, quan l’excursionista realitzava un descens pel barranc de na Mora, entre els termes de Fornalutx i Sóller.\nLes males condicions climatològiques causades per la borrasca Glòria expliquen la desaparició i també les dificultats de l’operatiu de recerca durant les primeres jornades.\nLa visita de Grande-Marlaska s’ha produït el mateix dia que el Consell de Ministres ha recordat la possibilitat de que les zones afectades per la borrasca Glòria es puguin acollir a la declaració de zona greument afectada. Els danys que han declarat els ajuntaments de Mallorca superen els 10 milions d’euros. De la seva banda, el Consell de Mallorca també ha inclòs les obres d’emergència sota finançament de l’Estat, per la reconstrucció de talussos a la carretera entre Alaró i Orient, via que roman tancada al trànsit des del passat dia 20, per l’esllavissada que ha cobert el ferm de pedres i terra. El Departament de Mobilitat i Infraestructures del Consell disposa ja d’un projecte de neteja de la via i de restitució i consolidació de les parets vegetals, per un valor superior als 530.000 euros, per unes obres que s’iniciaran de manera imminent.\nLa comitiva encapçalada per Cladera i Grande-Marlaska també s’ha desplaçat fins a s’Illot, nucli costaner que va patir l’embat de la borrasca Glòria que va malmetre un sector de platja i de bens públics. La presidenta del Consell ja va poder comprovar l’estat de la primera línia de s’Illot en la visita que va girar dijous passat, conjuntament amb la presidenta del Govern Francina Armengol. Tant a Sóller com a s’Illot també hi han estat presents el Delegat del Govern a les Illes Balears en funcions, Ramon Morey, i la consellera d’Administracions Públiques del GOIB, Isabel Castro.


La història de la guitarra de Will Smith fabricada a Gata de Gorgos - Informacion.es\nLa història de la guitarra de Will Smith fabricada a Gata de Gorgos\nFrancisco Broseta va fer poc abans de morir amb fustes precioses i a mà l'instrument que Pablo Motos ha regalat ara a l'actor d'Hollywood\nalfons padilla 05.06.2019 | 14:05\nL'actor mostra la guitarra Bros que li va entregar Pablo Motos.\n«Vull regalar-te alguna cosa que no es pot comprar amb diners», li va dir Pablo Motos, el presentador de «El Hormiguero», a Will Smith mentre li entregava una preciosa guitarra. L'instrument porta el nom de l'actor de Hollywood i «va nàixer» en un modest taller de luteria que està a Gata de Gorgos i trau el cap al Montgó. No era un obsequi més. «El Hormiguero» complia 2.000 programes. El programa especial obligava a un convidat especial i a un regal especial. Aquesta guitarra té duende i història.\n«Sí, és molt especial per a nosaltres. Va ser una de les últimes que va fer a mà el nostre pare. La va personalitzar per a Will Smith, que era el seu actor favorit. El nostre pare va morir al gener de 2017. Aquell Nadal va acabar la guitarra. Ell sempre deia que el que es treballa amb les mans es treballa amb el cor», va explicar ahir Adam Broseta, qui, al costat dels seus germans Juan i David, porta ara l'empresa familiar Guitarras Bros, que van fundar els seus avis en 1974 i que va transformar el seu pare, Francisco Broseta, quan va decidir que cada instrument fora únic i reflectira la personalitat del seu amo.\nAdam Broseta i la seua parella a «El Intermedio», amb Wyoming.\nLa guitarra de Will Smith és una joia. Pura artesania. Ja ho va advertir Motos: «Les fustes que han usat ja no es poden comprar. Són dels avis dels fabricants d'ara».\nGuitarras Bros només treballa amb fustes nobles. Les importa de l'Índia, Madagascar, el Brasil o Mèxic. Les que Francisco va utilitzar en la guitarra de Will Smith són més que nobles; se'ls dona categoria de fustes precioses. Va usar ziricote mexicà per al cércol i el fons i cedre antic d'Hondures amb més de cent anys d'assecat natural per al masteler.\nAdam i els seus germans estaven convidats a l'especial dels 2.000 programes, que es va gravar a Londres, però no van poder acudir. Per a ells va ser molt emotiu que aqueixa guitarra, de les últimes que va fabricar artesanalment el seu pare poc abans de morir, arribara a les mans a les quals estava predestinada.\nPablo Motos sap que aquestes guitarres amb ànima i fetes a mà són l'obsequi que més pot impressionar a famosos que ho tenen tot. Li les ha regalades a Richard Gere, Tom Hanks, Russel Crowe, Jeremy Irons, Ed Sheeran o Carla Bruni. També sedueixen als músics de més prestigi. Amy Winehouse va compondre els temes de Back to black, àlbum guanyador de cinc Grammy, amb una guitarra que un estiu va comprar en el taller de Gata.\nLa guitarra artesanal i personalitzada que ja pertany a Will Smith. F Guitarras Bros.\nAdam va avançar ahir que ara estan assemblant una guitarra que els ha encarregat Wyoming, qui inicia una gira amb el seu grup «Wyoming y Los Insolventes». A més, totes les noves guitarres dels músics de Melendi, un incondicional de Guitarres Bros, també seran made in Gata.\nEls germans Broseta confessen que tiren terriblement de menys al seu pare. Va ser un innovador. Una de les seues idees, la de combinar en la mateixa guitarra cedre del Canadà i caquier de l'Índia, fustes que accentuen els greus, i pi avet alemany i xiprer espanyol, que potencien els aguts, ha donat motiu ara a la guitarra flamenca Taranta. «Està pegant molt fort en el mercat», va avançar Adam.


L'aspirant a alcaldable de Barcelona deixa la presidència del grup i assegura que no llença la tovallola, sinó que la guarda en un calaix\n2 min. Barcelona 07/04/2014 14:02\n651x366 Jordi Martí en roda de premsa aquest dilluns / ACN Jordi Martí en roda de premsa aquest dilluns / ACN\n"No vull ser una pedra a la butxaca de cara al futur". El socialista Jordi Martí ha justificat aquest dilluns la seva renúncia a continuar a l'Ajuntament de Barcelona per coherència. Després de quedar derrotat en unes primàries en les que ha reconegut que ho havia apostat tot -per la ciutat i per regenerar, també, el mateix partit-, Martí ha comunicat aquest matí que deixa de presidir el grup socialista i que renúncia també a l'acta de regidor per donar via lliure al nou alcaldable socialista, Jaume Collboni, per començar a liderar el seu projecte. "Quan et presentes amb un programa tan contundent, les conseqüències de la derrota han de ser més significatives", ha sentenciat.\nMartí, però, ha assegurat que no tira la tovallola, sinó que la guarda en un calaix per si li pot tornar a ser útil en un altre moment perquè, ha dit, el seu compromís amb Barcelona continua "intacte". "El compromís no el deixo", ha assegurat després de criticar la gestió de l'actual alcalde Xavier Trias.\nMartí, que no estripa el carnet del partit, ha volgut agrair en la seva intervenció davant de la premsa tant la confiança que li va donar l'alcalde Jordi Hereu com la del propi partit per la seva "inconsciència" en nombrar-lo president del grup municipal. "Disculpin totes les molèsties que hagi pogut ocasionar", ha bromejat Martí, que s'ha mostrat convençut, sense concretar des d'on, de continuar treballant per una "alternativa d'esquerres el 2015". Ha agraït, també, la feina feta per l'equip de regidors que l'han acompanyat des que Hereu va renunciar a liderar el grup socialista a Barcelona.\nLa renúncia de Martí es farà efectiva en el pròxim plenari municipal, el del 9 de maig. "Ja no em toca a mi", ha assegurat quan se li ha preguntat pels futurs canvis al grup municipal. Ja ha traslladat la seva renúncia al primer secretari de la federació socialista a Barcelona, Carles Martí, i al mateix Collboni, que aquesta tarda reunirà el grup municipal.


Derby Hotel Didim Turquia - Ofertes d'hotels amb els MILLORS DESCOMPTES EN LÍNIA\nVeure tots els 157 allotjaments a Didim.\nCumhuriyet Mah. 1001 Cad. No: 61 Akbuk, Didim, Didim, Didim, Turquia - Veure al mapa\nConvenientment situat a Didim, Derby Hotel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Derby Hotel, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, express check-in/check-out, aparcament de cotxes, servei d'habitacions.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent platja privada, piscina exterior, jardí. Les seves instal.lacions de primera i una situació excelent fan de Derby Hotel la base perfecta per a gaudir de la seva estada a Didim.\nTots els tipus de viatgers (21) Parelles (9) Viatgers en solitari (10) Famílies amb infants petits (2) Famílies amb infants grans (1) Grups (1)\nAllotjaments a Província d'Aydin\nAllotjaments a Didim


Pel·lícules | Blog de Francesc Sedó\nAvui enceto un nou tipus d’entrades on, de tant en tant, comentaré alguna pel·lícula que m’hagi semblat profitosa ja sigui per a emprar a l’aula si som docents o per a reflexionar sobre algun tema interessant.\nLa classe és un pel·lícula francesa que l’any 2008 va guanyar la palma d’or al festival de Cannes. Ens presenta el recorregutt d’un grup classe i el seu tutor durant un curs escolar. El format que utilitza és gairebé de documental, no hi ha concessions narratives i l’escenari és l’institut, amb això vull dir que no coneixem la vida dels protagonistes fora de les parets de l’institut. La pel·lícula vol ser una radiografia d’un moment concret de l’educació secundària francesa en un suburbi als afores de París.\nPenso, que el director del film aconsegueix fer aquesta fotografia de l’aula i el grup i ens mostra les paradoxes de la funció docent. En aquest cas, François, el professor i tutor protagonista, creu en una educació basada en el diàleg i l’apropament amb l’alumnat. És conscient del lloc on està, però lluita per no caure en les sancions desmesurades….. però la realitat on està s’imposa davant la manera d’entendre el fet d’educar.\nAquesta pel·lícula ens convida a la reflexió i a adonar-nos de la complexitat de l’exercici de la docència amb responsabilitat i les seves paradoxes.\nCrec que pot ser interessant que alumnes de 4rt d’ESO i de Batxillerat la puguin veure i extreure’n un bon diàleg posterior.\nAquí us deixo un breu fragment, a veure què us sembla i que n’extreieu del diàleg entre les dues alumnes i el professor\nQuè aconsegueix el professor amb aquest diàleg?\nAquesta entrada va ser publicada a Adolescents, Coaching, Educació, Materials i etiquetada Adolescents, Coaching per Docents, Pel·lícules, Recursos el 17 gener 2011 per francescsedo.


Banda | umalqueriense\nLa fundació de la Banda de la Societat Unió Musical Alqueriense data de l'any 1912 i ve actuant ininterrompudament des de la data, a excepció dels anys de la Guerra Civil.\nL'any 1945 es fa càrrec de la Banda el director, Enrique Asensio, el qual va tenir la tasca de refer novament la Banda després del parèntesi de la Guerra Civil. L'any 1960 pren possessió de la Banda el director, Pascual Chordá amb el qual s'aconsegueix el Premi i Medalla de Plata al Certamen Provincial de la Diputació de l'any 1978, en Alcora. D. Pascual Chordá es jubila l'any 1980 i passa a ser director, D. José María Ferrer Serra. Amb el que s'aconsegueix el Primer Premi i Medalla d'Or del Certamen Provincial de la Diputació de Castelló, en la seva tercera secció, celebrat a Atzeneta del Maestrat. I el 1988 s'aconsegueix el Primer Premi del Certamen del Pasdoble celebrat a Burriana.\nEl 2001 pren possessió de la Banda Manuel Bonachera Pedrós amb el qual la Banda aconsegueix el Segon Premi de la Tercera Secció del Certamen Provincial de la Diputació, concretament el 29 d'abril de 2001. I també el 29 de juliol de 2001 la Banda realitza un concert a la Plaça del Comerç de Lisboa, convidada per la seva Oficina de Turisme. Va ser amb aquest director amb el qual la Banda va aconseguir el Primer Premi al Certamen Provincial de la Diputació de Castelló en la seva Tercera Secció, concretament el 27 d'abril de 2002. Aconseguint també en aquest any el Tercer Premi al Certamen Autonòmic celebrat el 20 d'octubre a Xest.\nEl 2003 pren possessió de la Banda Ferran Josep Miralles i Martínez. L'estiu del 2004 destaca l'actuació que la Banda realitza al parc de la màgia, a Disneyland París.\nA partir de setembre de 2004 pren possessió de la Banda Sra Lidón Valer Cabaleiro. Sota la seva direcció s'aconsegueix el Segon Premi de la Tercera Secció del Certamen Provincial de la Diputació el 29 d'abril de 2006. I també en aquest mateix any la banda de música participa al Certamen Internacional Vall d'Aosta (Itàlia), aconseguint el primer premi en la tercera secció. El 17 abril 2010 participa al IV Certamen Internacional de Bandes de Música de la Sénia i aconsegueix el Primer Premi de la Segona Secció.\nL'any 2010 la federació de Societats Musicals de la Comunitat Valenciana va premiar la innovació de la UMA en concedir el premi Euterpe a la millor web bandística.\nDes del 2011 participa com a banda de pràctiques dels Cursos de Direcció de Banda de Les Alqueries que té com a professors a D. José Rafael Pascual Vilaplana, Mr Douglas Bostock, Miquel Rodrigo, Tony Scholl i Miguel Etchegoncelay.\nAl 2012, any de celebració del centenari de la seva fundació, la Unió Musical Alqueriense ha participat en la commemoració del 25 aniversari del Palau de la Música de València i en el cicle "Les Bandes al Palau" realitzant un concert al Palau dels Arts de València.\nEn l’any 2013 participa convidada al Cicle “Amposta de Banda a Banda”, al Cicle “Reus a 4 bandes” i participa al 36 Certamen Provincial de Bandes de Música de Castelló obtenin el Primer Premi amb Menció d’Honor en la Tercera Secció. Aquest premi possibilita la participació de la banda al 35 Certamen Autonómic de Bandes de Música de la Comunitat Valenciana obtenin el Primer Premi amb Menció d’Honor en la Tercera Secció.\nAl 2017 es seleccionada per a participar al certamen internacional de bandes WMC de Kerkrade per primera vegada a la seva història dirigida per Lidón Valer i aconseguint la Medalla d’Or.\nEn gener del 2018 és convidada com a única banda espanyola a realitzar un concert dins del I Internationaler Blasmusik Kongress de bandes de música celebrat a Neu Ulm (Alemanya). En aquest congres també realitza una reading session dirigida pels prestigiosos directors i compositors Otto M. Schwarz, Bart Picqueur, Denis Laile i Franco Cesarini.\nAl juliol del 2019 participa per primera vegada al Certamen Internacional de Bandes de Música Ciutat de València a la segona secció, obtenint el tercer premi.\nDesprés de mes de cent anys d’història la UMA disposa d’una plantilla de 65 músics, una coral polifònica amb 40 membres i una Escola de Música amb 120 alumnes.\nLidón Valer Cabaleiro inicia els seus estudis musicals amb el piano, aconseguint el Títol Professional de Piano, Tìtol Superior de Percussió, la Diplomatura Mestre Ed. Infantil i Ll. Catalana i el Curs Superior de Gestió de Societats Musicals. Durant el curs 2.002-2.003, comença els estudis de Direcció d'Orquestra a l'ESMUC (Barcelona) amb Salvador Brotons, continuant-los a l’especialitat de Direcció de Cor amb Mireia Barrera. També realitza estudis de Direcció de Banda amb Jan Cober al ISEB (Trento) i realitza masterclass ambgrans mestres com J.R.Pascual Vilaplana, Miquel Rodrigo, Eugene Corporon, Franco Cesarini, Alex Schillings, Douglas Bostock, E.García Asensio, Thomas Doss, Tony Scholl, Miguel Etchegoncelay...\nHa segut Directora Titular del Cor “Verge de l’Avellà” i Directora titular de la Unió Musical Catinenca amb la que va rebre el Premi Euterpe al Desenvolupament e Innovació Bandística 2.004, i 1r Premi i Menció d’Honor al Certamen Provincial de Bandes de Castelló 2.008 i 1r Premi al Certamen Autonòmic de Bandes de la Comunitat Valenciana (2.008). També ha segut directora de la Banda Infantil i Jove d’Almassora (2.009 al 2.013). Durant el 2015 va ser Directora de la Banda Jove "Las Provincias", banda formada per una selecció de 150 xiquets i xiquetes de tota la Comunitat Valenciana i l'any 2017 Directora de la Banda de Dones de la FSMCV.


EspeleoBlog de la SIS: de març 2014\nLa Secció d'Investigacions Subterrànees (SIS) del Centre Excursionista de Terrassa té el plaer d'organitzar un cop més, i en van ja 54!, la nova edició dels cursets d'iniciació a l'espeleologia nivell I i nivell II.\nEl nivell I està oberta a tothom, i el nivell II requereix d'haver assolits el nivell I prèviament.\nEl curs començara el 20 de març i la part lectiva es tindrà cada dimart i dijous puntualment a les 21.00h i acabaran a les 22.30h.\nLa part pràctica complementarà la teórica amb sortides els caps de setmana fins el 15 d'abril.\nEls dies 12-13 d'Abril està previst fer una sortida de tancament del curset conjuntament nivell I, nivell II i monitors. Si no hi han imprevistos anirem als Ports, el tresor gran desconegut dels paratges de Catalunya i que té preciosos avencs i per aquells que els hi agraden, també barrancs.\nEl preu d'inscripció inclou, si un no ho és ja, fer-se soci del CET, soci de la SIS, Targeta de Federat A Bàsica (Espeleologia, i descens de Canons i engorjats àmbit territorial Espanyol) amb la federació Catalana d'Espeleologia\nA continuació el programa en pdf. Cliqueu aqui.\nJunta de la SIS\nArribem amb una agradable sorpresa, d’aquelles que semblen impossibles, com a minim sorprenents.\nTenim una nova sala a l’Avenc de la Grallera del Boixaguer.\nLA SALA SANTAFE\nDesprés de no poder fer la Travessa Alba (queda pendent), ens dirigim a la Grallera del Boixaguer atrets per la seva nova sala , la Galeria Imma. Vam descobrir la seva gran bellesa i junts pensàvem en tot el que queda per descobrir. Amb aquests frontals de nova generació, com els leds cree xml6.\nAixí que canviem el xip, visita al Boixaguer, per a .... l'exploració del Boixaguer, donant com a resultat la intuïció que la part superior de la cara la galeria lateral pot ser una continuació i ampliació de l'avenc.\nPerò hi havia una petita dificultat, escalar uns 15 m de colada, sense material, hem decidit tornar el cap setmana de Sant Esteve. Aquell dia vam anar directament Sergi Martínez i Josant Sánchez "Peluco", i vam poder encadenar junts l'escalada, juntament amb Josep María Lleida "Pep" Company i amic de la "artificial".\nEntre els tres, hem aconseguit superar la colada sense expansius, excepte al final on un espit, s'ha col·locat, com el defineix el Pep, és un full de vidre.\nI a dalt... la nostra petita recompensa una petita sala amb algunes formacions de 25 m2.\nL'adrenalina va sorgir espontàniament quan s'obre un forat com un túnel de vagoneta, després de pujar el Peluco, des de dalt d'una llosa que està situat al centre de la sala a la part superior i aguantant l'equilibri, la visió li donava veure aproximadament 8-10 metres de túnel amb lleugera ascensió.\nNo hem pogut seguir, el temps s'acaba, hem de repetir amb més material.\nUna reunió de ràpel, cordinos pel túnel d'accés, etc., hem de protegir la via, ja que es una mica exposada.\nVam tornar el 22 de febrer amb més material, trepant, una corda90 més (just per si de cas), friends mitjans, alins, etc. al no deixar cap corda, vam haver de tornar a pujar, amb una cotació de A1 subterrani (significa que rellisca, humit iamb botes impermeables).\nAquesta vegada el ramat d'elit el composa, Carlos Casas, Sergi, Pep i el Peluco.\nRàpidament hem escalat i pujat al capdamunt, allà el Peluco encabritat al forat superior, mentre que Carlos prenia mesures, les observacions i dibuixos per la topo. El Peluco posar uns streps en una petita estalagmita i mentre Pep assegurava es va anant introduint en el forat.\nPerò la nostra decepció quan és d’ aproximadament 10 m, el meandre esdevé impenetrable.\nCarlos es va introduir en un forat al costat de la Rappel de sortida, que també va donar uns 10 m de desenvolupament.\nAixí és tot el que hem estat capaç de treure, i a causa del 10 aniversari de la mort del Dani Santafe, hem volgut immortalitzar-lo, anomenant la via Danielo A1sub i sala Santafe.\nEl dijous 13 farem la premier de la pelicula d'aquesta aventura al centre, cap alla les 21h.\nAqui ens teniu!!!\nJosant Sanchez "Peluco"\nJosep Maria "Pep"


Can Canal és una antiga Masia rural situada al terme de Llinars del Vallès dins del Parc Natural del Montnegre – Corredor i a tocar del Parc Natural del Montseny (Declarat Reserva de la Biosfera per la UNESCO). Ideal per estar en contacte amb la natura i fer-hi excursions de tot tipus, ja sigui en bicicleta, a peu o a cavall.\nLa casa està enclavada al bell mig de 17 hectàrees de boscos d’alzines i roures. Va ser reformada pel reconegut arquitecte Santiago Roqueta i ofereix una delicada línia de disseny amb amplis espais comuns i cinc precioses habitacions que combinen amb bon gust tradició i modernitat.\nA Masia Can Canal les famílies hi poden trobar el lloc idoni per passar uns dies o un cap de setmana, tan per descansar, com per fer activitats lligades amb la natura. Aquí poden gaudir de la seva estada amb els seus animals de companyia.\nÉs un espai ideal per a allotjar-se en viatges de feina o fins i tot per celebrar-hi reunions de treball en grups reduïts. I sempre rebent l’atenció familiar i personalitzada de les persones que dirigeixen aquest projecte .\nPer a reunions familiars o celebracions especials, a Masia Can Canal gaudireu d’un lloc molt acollidor amb moltes alternatives i diverses opcions perquè hi pugueu trobar la que us vagi millor.\nCan Canal es troba a poca distància d’altres atractius turístics que fan de la Masia un lloc estratègicament immillorable: a 42 km de Barcelona, a 50 km de Girona, a 15 km de la Costa del Maresme i molt ben comunicada amb la Costa Brava. Està situada a pocs minuts de la Roca Village i molt a prop del Circuit de Catalunya.\nMasia Can Canal disposa de dues habitacions dobles, dues habitacions de tipus Junior suite familiar i una habitació adaptada, per triar l’opció més adient al gust i necessitats dels clients.\nTotes curosament personalitzades per crear un entorn íntim, confortable i elegant.\nUn bufet preparat a la cuina amb productes variats, de qualitat i de proximitat, per començar el dia\nde la millor manera.\nEns agraden els animals i sabem que es mereixen el nostre amor i el nostre respecte. Per això són benvinguts\nDavant de l’entrada a la masia, una explanada permet deixar els cotxes molt a prop de la porta de forma segura i sense cap cost.\nEQUIPAMENT PER A NADONS\nPer als petitons de la família, posem a la seva disposició bressol, trona o banyera de forma totalment gratuïta\nfins els dos anys.\nLa sala d’estar de la primera planta és un lloc còmode i acollidor on els clients poden relaxar-se, llegir o prendre\nuna tassa de té.\nUn gran espai exterior ideal per a una estada relaxant i tranquil·la. Per fer l’aperitiu o sopar a la fresca les nits d’estiu amb la posta de sol.\nUn bany refrescant a l’estiu és un bon al·licient per relaxar-se. Pares i fills poden jugar a la piscina i gaudir de l’entorn natural de la masia.\nCELEBRACIONS I EMPRESES\nReserva de tota la casa per a celebracions i per a reunions d’empresa, amb les prestacions necessàries perquè sigui un èxit.\nCALEFACCIÓ CENTRAL PER BIOMASSA\nHiverns amb una temperatura càlida i agradable gràcies a una caldera de pèl·let que escalfa de forma\necològica i eficient.\nMASSATGES PER ENCÀRREC\nA disposició dels hostes hi ha un servei de massatges realitzats per expertes massatgistes\nEls rucs, gallines i galls que hi ha són un al·licient per als més petits que podran passar amb ells una estona\ni donar-los menjar.\nOFERTA GASTRONÒMICA DE LA ZONA\nEls restaurants de la zona aporten una variada i rica oferta gastronòmica a l’abast dels clients que s’hostatgen a Masia Can Canal.\nExcursions, senderisme, rutes en bicicleta i visites als pobles dels voltants que ofereixen paisatges i racons que no s’oblidaran fàcilment.\nUn gran outlet per gaudir del “shopping”, amb les millors marques de moda i una àmplia oferta lúdica i de restauració.\nUn passeig a cavall en un entorn fabulós per camins dins dels parcs del Monseny i del Montnegre i el Corredor.\nA LLOM DE RUC\nMolt a prop de Rukimon, un parc per visitar on el tema principal són els rucs, la vida, costums i races d’aquests entranyables animals.\nUNA AVENTURA AL BOSC\nEl Bosc Vertical està ple d’activitats\ni en contacte amb la natura.\nUn concepte pioner i emocionant de\nParc d’aventura als arbres.\nEl club de fitness de Llinars del Vallès ofereix activitats dirigides, amb piscines, pistes de pàdel i tennis, a només\n5 minuts en cotxe.\nUn vol iniciàtic en globus aerostàtic pel Parc Montnegre i el Corredor i el Montseny. Tota una experiència sensitiva en grup o vols privats.\nViu de la millor manera el món del motor a les instal·lacions del Circuit de Catalunya a Montmeló. També a’hi poden organitzar esdeveniments.\nA només 15 minuts de Can Canal, l’Aquapark Can Janè és un lloc dissenyat perquè els gossos juguin tot remullant-se amb els seus amos.\nUna immillorable ocasió per tastar els vins de la DO Alella i gaudir de les variades propostes d’enoturisme que ofereixen els seus municipis.\nCERVESERIA ARTESANA SANT JORDI\nUna cervesera artesana en un edifici modernista que ofereix visites programades per conèixer l’elaboració de la cervesa, amb tast inclòs.\nUn parc aquàtic a Vilassar de Mar on gaudir amb més d’una vintena de tobogans, 3 macro piscines i una gran zona de pícnic.\nTurisme Rural i Bed and Breakfast\nTens alguna pregunta o algun problema amb les reserves? Posa’t en contacte amb nosaltres a través de:\nMÒBIL:(+34) 638 267 034\nTELÈFON:(+34) 938 412 579\nMASIA CAN CANAL S'HA VIST OBLIGADA A TANCAR LES SEVES PORTES DEGUT A L'ACTUAL CRISI OCASIONADA PER LA COVID 19.\nMOLTES GRÀCIES A TOTES LES PERSONES QUE HAN CONFIAT EN NOSALTRES DURANT AQUESTS 5 ANYS I MOLTA SORT I SALUT PER A TOTHOM.\nSI VOLEU CONTACTAR AMB CATALINA AL SEU NOU PROJECTE DE TURISME RURAL A GIRONA, VISITEU LA WEB\nwww.lasaladecamos.com o contacteu amb el correu lasaladecamos@gmail.com